Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1543

v) az elõírások és követelmények teljesülését bemutató és megalapozó, vagy a biztonság azzal egyenértékû voltát igazoló dokumentumokat. 2.1.7.4. Beszerzési engedély 2.188. A jogerõs beszerzési engedély az abban rögzített feltételek teljesülése esetén az kutatóreaktorban felhasználásra kerülõ biztonsági programozható rendszerek és részegységeik kereskedelmi termékként való beszerzésére, a biztonsági programozható rendszert, annak részegységeit felépítõ hardver és szoftver elemek rendszerbe való integrálására, az integrált rendszer gyártómûvi tesztelést helyettesítõ vizsgálati programjának végrehajtására, valamint a bevizsgált biztonsági programozható rendszer vagy részegységei telephelyre történõ beszállítására jogosít fel. 2.189. Biztonsági programozható rendszerek nagyobb darabszámban való alkalmazására a Hatóság beszerzési típus engedélyt adhat ki. 2.190. Az engedély határozott ideig érvényes, idõtartamát a Hatóság a programozható rendszer biztonsági fontosságát, a beszerzendõ programozható rendszer konstrukciójának, gyártásának egyediségét, a programozható rendszer beszerzésének tervezett ütemét, a beszerzés elõkészítéséhez és elvégzéséhez szükséges idõt figyelembe véve határozza meg, de az nem lehet 5 évnél hosszabb. Az engedély – a jogszabályi elõírások változatlansága esetén – egy alkalommal meghosszabbítható a meghosszabbítandó engedély érvényességével legfeljebb azonos idõtartammal. 2.191. Az engedélyezési eljárás során a Hatóság azt vizsgálja, hogy a tervezett tevékenység megvalósítása során és annak megvalósulását követõen teljesülnek-e a biztonsági programozható rendszerrel szemben támasztott biztonsági követelmények. Az engedélykérelemben be kell mutatni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes